# Gwahoddiad i roi dyfynbris

Dyma wahoddiad i roi dyfynbris am gaffaeliadau arferol Islaw’r Trothwy.

**Teitl y prosiect:** Cyngor Celfyddydau Cymru – 4 fideo i esbonio cronfeydd y Loteri Genedlaethol

**Cyfeirnod y contract:** **Comms02/2021-22**

1. Fe'ch gwahoddir gan Gyngor Celfyddydau Cymru i roi dyfynbris am y gwasanaethau yn y Briff a'r rhestr brisiau canlynol gyda'r amodau canlynol.
2. Bydd eich dyfynbris yn unol ag amodau ein contractau arferol am wasanaethau ac unrhyw amodau eraill.
3. Rhaid dychwelyd eich dyfynbris i'r cyfeiriad isod erbyn 1pm ar y dyddiad isod.
4. Rydym ni wedi ymrwymo i leihau effaith ein gwaith beunyddiol ar yr amgylchedd ac anogwn ein holl gyflenwyr i weithio mewn ffordd gadarn i amddiffyn yr amgylchedd lle bo hynny'n bosibl.
5. Bydd y darparwr yn dangos dealltwriaeth o amrywiaeth a chydraddoldeb ac ymrwymiad iddynt.

1. Anogwn ein cyflenwyr i weithio’n ôl yr un safonau moesegol â ni. Bydd pob darparwr yn cadw at yr amodau yn adran 18 o'n hamodau contract arferol.

1. Rhaid rhoi sylw dyledus i ofynion cyfrinachedd y contract ac i Ddeddf Diogelu Data [(www.dataprotection.gov.uk](http://(www.dataprotection.gov.uk)) a Rheoliadau Diogelu Data Cyffredinol Prydain
2. Cyflwynwch eich dyfynbris naill ai yn Gymraeg, yn Saesneg neu'n ddwyieithog. Ni fydd yn gwneud gwahaniaeth ym mha iaith y cyflwynwch. Eich cyfrifoldeb chi yw cyflwyno eich dyfynbris erbyn y dyddiad cau. Ni ystyriwn rai hwyr.
3. Nid oes raid inni dderbyn y dyfynbris isaf nac unrhyw un o ran hynny na derbyn y contractwr fel unig gyflenwr.
4. Bydd y prisiau a nodwch yn aros yn ddigyfnewid drwy gydol y contract. Dylech ddangos Treth ar Werth (TAW) ar wahân gan nodi’r Rhif Cofrestru TAW.

|  |  |  |  |  |  |  |  |
| --- | --- | --- | --- | --- | --- | --- | --- |
| **Dyddiad y gwahoddiad** | | 16 Rhagfyr 2021 | **Dyddiad cau** | | 1pm, Llun 17 Ionawr 2022 | | |
|  |  | |  | |  | | |
| Swyddfa gontractio: | Cyngor Celfyddydau Cymru | | | | | Ffôn: | 029 2044 1307 / 1344 |
|  |  | | |  |  | | |
| Enw: | Siôn Brynach, Pennaeth Cyfathrebu / Iwan Llwyd, Swyddog Cyfathrebu a’r Wasg | | | | | E-bost: | cyfathrebu@celf.cymru |

**Briff**

Rydym ni am gynhyrchu 4 fideo byr (yn y Gymraeg a’r Saesneg, felly cyfanswm o 8) i esbonio natur 4 cronfa ‘achosion da’ y Loteri Genedlaethol yr ydym ni’n eu gweinyddu gan nodi ffocws pob un a chynnwys astudiaethau achos/enghreifftiau o brosiectau a ariannwyd gan bob un.

Dyma’r 4 cronfa:

* Cysylltu a Ffynnu
* Creu
* Y Celfyddydau ac Iechyd
* Cronfa’r Cyfleoedd Rhyngwladol

**Dyma fanylion pellach am y 4:** [Sefydliadau | Arts Council of Wales](https://arts.wales/cy/ariannu/gwneud-cais/sefydliadau)

Ffocws y fideos fydd egwyddorion a nod pob cronfa gan gynnwys astudiaethau achos o brosiectau a ariannwyd. Efallai yr hoffech weld ein rhestr o’r rhai a gafodd grantiau: [Prosiectau a ariannwyd | Arts Council of Wales](https://arts.wales/cy/funding/directory)

Rhagwelwn y bydd pob fideo byr yn cynnwys dim ond ychydig o astudiaethau ond bydd yn adlewyrchu amrywiaeth daearyddol ac ethnig a gwerthoedd ein Cynllun Corfforaethol 2018-2023, "Er budd pawb" - [Cynllun corfforaethol 2018-23: Er budd pawb | Arts Council of Wales](https://arts.wales/cy/node/270) (tudalen 8 yn benodol).

Nod y fideos yw esbonio’n glir nod pob cronfa i ymgeiswyr posibl. Dylent ddiolch hefyd i chwaraewyr y Loteri Genedlaethol am eu cyfraniad at achosion da. Hoffem annog ystod eang o bobl i ymgeisio a dathlu gwytnwch a dychymyg y celfyddydau a chreadigrwydd y sefydliadau a'r artistiaid yn y sector.

**Cefndir**

**Cyngor Celfyddydau Cymru**

Ni yw corff cyhoeddus Cymru sy’n ariannu a datblygu'r celfyddydau. Bob dydd mae pobl ledled Cymru yn mwynhau’r celfyddydau a chymryd rhan ynddynt. Mae ein cymorth yn cynyddu gweithgarwch artistig. Gwnawn hyn drwy ddosbarth arian cyhoeddus a gawn gan Lywodraeth Cymru a chan y Loteri Genedlaethol. Drwy fuddsoddi'r arian, rydym ni’n gwella ansawdd bywyd pobl a lles diwylliannol, cymdeithasol ac economaidd Cymru.

**Cyllideb a manyleb**

**£20,000 gan gynnwys TAW a threuliau yw’r swm mwyaf sydd ar gael i wneud y gwaith**

**Allbwn:** Rhowch ddyfynbris manwl i gynhyrchu 4 fideo dwyieithog byr neu fersiynau ar wahân yn y Gymraeg a’r Saesneg (felly cyfanswm o 8 – ond disgwyliwn i’r cynnwys gweledol fod yn eithaf cyffredin i’r ddau) a nifer o fideos 20 eiliad yr un i’w defnyddio ar y cyfryngau cymdeithasol. Dylech gynnwys unrhyw lais drosodd neu gerddoriaeth yn y dyfynbris. Dylai fod un fersiwn heb isdeitlau a’r fersiynau eraill gydag isdeitlau. Dylai eu fformat fod yn un arferol fel mp4 neu AVI.

Wrth gyflwyno, rydych chi’n cadarnhau bod gennych bob caniatâd o ran eiddo deallusol am gynnwys unrhyw ddeunydd gan bobl eraill sydd yn eich deunydd chi. Efallai y gofynnwn am brawf o hyn. Peidiwch â chyflwyno unrhyw gynnwys nad oes gennych y caniatâd angenrheidiol.

**Defnydd y fideos:** gennym ni fydd yr hawliau llawn dros y deunydd a'i ddefnydd. Defnyddiwn y fideos mewn nifer o ffyrdd gan gynnwys:

1. Ar ein gwefan
2. Ar y cyfryngau cymdeithasol
3. Mewn cyflwyniadau i gleientiaid
4. Yn ein he-gylchlythyr i’r sector

**Cynulleidfaoedd**

1. Darpar ymgeiswyr i'r 4 cronfa
2. Ein staff a’n hymddiriedolwyr
3. Pobl sy’n llywio barn y wlad gan gynnwys gwleidyddion
4. Sector y celfyddydau
5. Unrhyw un sydd â diddordeb yn y celfyddydau

**Tôn llais a'r brand:** dylai'r sgript fod yn hygyrch, gan ddefnyddio Cymraeg Clir/Plain English. Rhaid i'r fideo adlewyrchu natur hygyrch ein gwefan [Arts Council of Wales | Arts Council of Wales](https://arts.wales/cy) Dylech arfer ffraethineb ysgafn a chynhesrwydd wrth gyflwyno'r neges. Dylai'r fideo a'r negeseuon adlewyrchu ein gwerthoedd.

**Datblygu’r sgript:** disgwyliwn ichi lunio sgript yn seiliedig ar y wybodaeth a ddarparwn. Siôn Brynach, ein Pennaeth Cyfathrebu, fydd yn ei chymeradwyo.

Rhowch amlinelliad byr o sut y byddech yn mynd ati i lunio sgript gyda ni, gan gynnwys nifer y cyfarfodydd fydd eu hangen.

**Cyflwyno eich cynnig a dyddiadau allweddol:**

E-bostiwch eich cyflwyniad: [**cyfathrebu@celf.cymru**](mailto:cyfathrebu@celf.cymru)

Bydd cyflwyno dyfynbris yn mynegi eich diddordeb mewn tendro ar gyfer y gwaith.

Yn nheitl yr e-bost, rhowch ‘Cyngor Celfyddydau Cymru **– 4 fideo i esbonio cronfeydd y Loteri Genedlaethol**.

**Dyddiad cau:** 1pm, Llun 17 Ionawr 2022.

Eich cyfrifoldeb chi yw sicrhau bod eich cynnig yn ein cyrraedd mewn pryd. Ni dderbyniwn gyflwyniadau hwyr ac ni werthuswn unrhyw gyflwyniad cyn y dyddiad cau.

**Dyddiad gorffen y fideo:** 1pm, 31 Mawrth 2022

**I'w lenwi gan y tendrwr**

**(\*dileu fel y bo'n briodol)**

At Gyngor Celfyddydau Cymru

1. \*Rwyf/Rydym wedi darllen y cais am ddyfynbrisiau ac yn ddarostyngedig i’ch amodau ac amodau’r contract a'r holl ddogfennau perthnasol, \*rwyf/rydym yn cynnig cyflenwi a darparu'r \*nwyddau/gwasanaethau a nodir (i'r graddau y bydd y Cyngor eisiau), yn y meintiau ac am y prisiau a restrir.
2. Bydd y dyfynbris a'ch derbyniad ysgrifenedig yn gyfystyr â chontract rhwymol rhyngom.
3. \*Rwyf/Rydym yn cytuno i gadw at y tendr am gyfnod o \_\_\_\_\_\_\_\_dydd o ddyddiad y dyfynbris. (Os na nodir dyddiad, bydd y tendr yn ddilys am 60 dydd o'r dyddiad dychwelyd.)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Llofnod** | |  | | | **Swydd** | | |  | | |
|  | | | | | | | | | | |
| **Enw** |  | | | | | **Ysgrifennwch mewn priflythrennau** | | | | |
|  | | | | | | | | | | |
| **Ar gyfer ac ar ran** | | |  | | | | | | **Dyddiad** |  |
|  | | | | | | | | | | |
| **Ffôn (a chod)** | | | |  | | | **Ffacs** | |  | |

**Manyleb a phrisiau**

*[Rhowch fanyleb fanwl]*

|  |  |  |  |  |
| --- | --- | --- | --- | --- |
| **Pwynt cyflwyno** | **Disgrifiad o nwyddau/**  **gwasanaeth** | **Faint?** | **Pris fesul**  **uned**  **(ac eithrio TAW)** | **Cyfanswm**  **Y pris**  **(ac eithrio TAW)** |
|  |  |  |  |  |
| **Cyfanswm (ac eithrio TAW)** | | | | £ |

**TAW**

|  |  |  |  |
| --- | --- | --- | --- |
| 1. | Rhif Cofrestru (os ydych wedi'ch cofrestru at ddibenion TAW) | |  |
| 2. | Cyfanswm y TAW sy'n daladwy ar y tendr | | **£** |
| 3. | Cyfradd TAW |  |  |